Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 511

2. A munkaterület rövid, jellemzõ leírása A grafológus a kézírás és más hasonló grafikus produktum, pl. rajz, firkák (a továbbiakban: duktum) felhasználásával a vizsgált személyre (a továbbiakban: duktor) vonatkozó pszichés és szomatikus jellemzõket, valamint összefüggéseket tárhat fel a személy és a szituáció függvényében — így pl. 2004/65. szám valószínûsítheti bizonyos pszichés defektusok létrejöttét, meglétét és lefolyását, a duktor személyes jelenléte, illetve a vizsgálatban való közremûködése nélkül. A grafológus szakképesítéssel rendelkezõ szakember a „humánszféra” részére az alábbi feladatokat látja el: — különbözõ korokból származó kézírások kultúrtörténeti és grafológiai vizsgálata, a grafológia fõbb elméleteinek, módszereinek alkalmazása; — az írástevékenység mechanizmusának bemutatása, valamint a kézírás létrehozásában szerepet játszó élettani és pszichés feltételek elmagyarázása; — a kézírás jellemzõinek másik személy számára is követhetõ mérési dokumentációval alátámasztott értékelése, — a duktum jellemzõihez személyiségvonások, fizikai, pszichikai, biológiai állapotok hozzárendelése; — különbözõ életkorú személyek kézírásainak vizsgálata, speciális pszichikai és fizikai állapotok (pl. fáradtság, kimerültség, kényszerítés, mentális vagy pszichés okokból, illetve különféle szerek használata következtében elõálló beszámíthatatlanság stb.) feltárása; — a grafológia emberismereti alapjainak helyes használata, a különbözõ pszichológiai tudományágak alapkérdéseinek megválaszolása; — alkalmazott pszichológiai ismeretek grafológiai gyakorlatban történõ használata, konzultáció, tanácsadás; — az adatvédelemmel, a személyhez fûzõdõ jogokkal kapcsolatos jogszabályok alkalmazása.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes